# data[].attributes.body
Päähenkilö Tris on alussa vielä hieman hukassa itsensä kanssa, kuten kuka tahansa 16-vuotias voi olla. Hän kuuluu Vaatimattomiin ja ihan alussa hänen ulkonäöstään kerrotaan, että hänellä on kaidat kasvot, vaaleat hiukset, pyöreät silmät ja pitkä ja kapea nenä. Tris on pienikokoinen, mutta luonteeltaan ei todellakaan heikko, päinvastoin. Hänen on tehtävä rankka päätös, mihin osastoon hän haluaa lopun elämänsä kuulua.

# data[].attributes.body
- Julkaistu vuonna 2011
- Kirjoittanut Veronica Roth

# data[].attributes.body
Kirja, jonka luimme on yhdysvaltalaisen Veronika Rothin kirjoittama romaani Outolintu. Se on Outolintu-trilogian ensimmäinen osa.
Kirja kertoo 16-vuotiaasta Beatricesta, joka elää maailmassa, joka on luokiteltu viiteen osastoon: Vaatimaton,  Sopuisa, Rehti, Uskalias ja Terävä.
Jokaisen 16-vuotta täyttäneen on tehtävä testi, joka kertoo minkälainen ihminen testin tekijä on ja samalla avustaa nuorta valitsemaan osastonsa valintaseremoniassa. Kaikki ei kuitenkaan aina mene niinkuin on suuniteltu. Beatrice saa tuloksekseen Divergentti, eli hän on pala jokaista osastoa. Beatrisen tulee siis tehdä valintansa täysin itse. Hän puntaroi vanhempiensa ja itsensä väliltä. Jäädäkö tuttuun ja turvalliseen vai hypätäkö kohti tuntematonta. Hän päättää ajatella kerrankin itseään ja valitsee Uskaliaan. Uskaliaissa Beatrice muuttaa nimensa Trisiksi sekä tapaa salaperäisen Neljän, joka on yksi Uskaliaiden kouluttajista.
Tris kohtaa ongelmia Uskaliaiden johtajan, Ericin takia divergenttiydensä johdosta. Hän saa selville Terävien johtajan liittoutuneen Uskaliaiden johtajan Ericin kanssa sekä heidän suunitelman tehdä Uskaliaista armeija tuhoamaan Vaatimattomat. Vain divergentit ja he, jotka vastustavat suunitelmaa voivat estää tämän tapahtumisen.

# data[].attributes.body
Outolintu on dystopia, jossa ihmiset ovat jaettu viiteen osastoon, jotka ovat Vaatimaton, Sopuisa, Rehti, Uskalias ja Terävä. Osastojen tehtävänä on ylläpitää rauhaa.
Kirjan keskeisimpiin henkilöihin kuuluu päähenkilö Tris, Neljä (Tobias), Caleb, Christina, Will, Marcus, Eric, Tori ja Jeanine. Osa henkilöistä muuttuu kirjan aikana, esim. Terävien johtaja Jeanine kehittää seerumin jolla Uskaliaan jäsenet saadaan hyökkäämään Vaatimattomia vastaan. Uskaliaan johtaja Eric työskentelee Jeaninelle.
Kirja on kirjoitettu Trisin näkökulmasta minäkertojana. Tämä vaikuttaa siihen ettei muiden henkilöiden ajatuksia tekojen takana tiedetä. Olisi mielenkiintoista tietää esimerkiksi motiivit Jeaninen tekojen takana.
Kirjan miljöö vaikuttaa synkältä. Kaikkialla valvotaan ihmisten tekemisiä ja jo kuusitoistavuotiaana joudutaan valitsemaan kuinka viettää koko lopun elämänsä.

# data[].attributes.body
Outolintu on kirjana hyvin jännittävää luettavaa ja sitä lukiessa tekee mieli lukea koko kirja yhdellä kertaa. Lukeminen ei ollut yhtään vaivalloista tai pakonomaista, joten sitä oli erittäin kiva lukea.
Minulle kirjan mieleenpainuvin kohta oli, kun Tris päätti valita Uskaliaan ja yritti parhaansa sopeutua pienenä ja ruumiillisesti heikkona uskaliaiden pariin. Myös pienet yhteiset hetket Trisin ja Neljän välillä olivat minusta ihania väripilkkuja muuten synkän ilmapiirin sisällä.
Kirja on mielestäni kirjoitettu todella uskottavasti, koska siinä sekoittui yhteiskunnan vaatimukset ja yksittäisen ihmisen inhimilliset tunteet kuitenkin mahdottomalta tuntuvassa maailmassa.
Kirjoja lukiessa olen tajunnut, että minusta parhaissa kirjoissa tarinaa ja tunteita kerrotaan monien hahmojen näkökulmasta. Outolinnussa kaikki asiat kerrottiin kuitenkin vain päähenkilö Trisin kautta ja olisin halunnut tietää myös Neljän ajatuksenkulusta jotain. Toisaalta se, ettei muiden ajatuksia saa tietää lisää kirjan henkilöön samaistumista. Eihän oikeassa elämässäkään tiedä mitä muiden pään sisällä liikkuu ilman, että toinen kertoo ääneen sen mitä ajattelee.
Erityisen paljon minua ärsytti kirjassa se, että ihmiset on jaettu ryhmiin todella ankaralla otteella. Ihmisiä pakotetaan olemaan tietynlaisia ja sopeutumaan tietynlaisiin tilanteisiin ja paikkoihin. Olen itse vahvasti sitä mieltä, että joka ikisellä ihmisellä pitäisi olla mahdollisuudet korostaa omaa itseään sellaisena, kuin haluaa ja uskaltaa olla rohkeasti oma itsensä pelkäämättä pahimmassa tapauksessa oman henkensä puolesta.
Kirja opettaa monenlaista ihmisten ajatusmaailmasta ja mitä voi seurata, jos ihmiset käyttävät kykyjään, kuten viisautta väärin. Kirjassa erittäin viisas Jeanine käyttää viisauttaan todella väärin ja antaa samalla itsestään erittäin idiootin ja sydämmettömän kuvan. Vastapainossa kuitenkin Trisin ja Neljän viisaus ja rakkaus opettaa, että kaikki on mahdollista. Pidin erityisesti siitä, miten päättäväisin mielin Tris taisteli ja ylitti itsensä Uskaliaan paineiden alla, ja kuinka Neljä ymmärsi ja kannusti häntä